Anies Baswedan

H. Anies Rasyid Baswedan (Anies Baswedan), S.E., M.P.P., Ph.D. (lahèr 7 Mèi 1969) iyâ arèya akademisi, aktivis sosial, bân politisi Inḍonèsia.Rifda Arum, gramedia.com, Biografi Anies Baswedan, Perjalanan Karir Menjadi Gubernur DKI Jakarta, aksès 20 Ḍèsèmber 2022.

Samarèna ajâlâni pendidikan bidang èlmo politik, Anies Baswedan alanjut karier dhâddi akademisi. Anies Baswedan ajabat dhâddhi Rektor Universitas Paramadina saabiddhâ bâllung taon.Aryadamar, idntimes, "Sepak Terjang Anies Baswedan, Rektor Termuda yang Kini Pimpin Jakarta", aksès 2023-01-20. Anies jugâ èkennal sè ngâbây Indonesia Mengajar, sala sèttong gerakan sè biasa arèkrut generasi muda Inḍonèsia kaangghuy ngajâr è daèrah-daèrah loar Inḍonèsia saabiddhâ sataon. Kiprahna è bidang pendidikan alanjut ka ranah politik kalabân agabung ḍâlâm konvènsi calon prèsidèn Partai Demokrat taon 2013.Akuntono, Indra, kompas.com, "Ikut Konvensi Demokrat, Ini Janji Anies Baswedan", aksès 2023-01-20. Antara bulân Oktober 2014 sampè’ Juli 2016, Anies ajabat dhâddhi Menteri Pendidikan dan Kebudayaan Kabinet Kerja pimpinan Presiden Joko Widodo.Joko Sadewo, republika.id, Profil Menteri Kebudayaan dan Pendidikan Dasar Menengah, Anies Baswedan, aksès 16 Fèbruari 2021.

È ḍâlem pèlèyan Gubernur Daèrah Khusus Ibu Kota Jakarta taon 2017, Anies Baswedan apasangan bân Sandiaga Uno bân èusung Partai Gerakan Indonèsia Raya (Gerindra) bân Partai Keadilan Sejahtera (PKS).Jessi Carina, kompas.com, Agus-Sylvi Nomor 1, Ahok-Djarot Nomor 2, dan Anies-Sandiaga Nomor 3, aksès 21 Ḍèsèmber 2016 Pasangan Anies-Sandi ngasèllaghi kamennangan è ḍâlâm pèlèyan kasebbhut kalabân bisa makala Basuki Tjahaja Purnama.merdeka.com, "Hasil C1 KPU: Anies kalahkan Ahok dengan selisih 888.941 suara", aksès 2023-01-20. Anies ajabat dâddi Gubernur DKI Jakarta saabiḍḍâ sèttong periode bân mamarè masa jabatnah è bulân Oktober 2022.

Anies Baswedan iyâ arèya kompoy ḍâri Abdurrahman Baswedan, aropaaghi wartawan bân tokoh pergerakan golongan katoronan Arab-Inḍonèsia sè jhugâ aropaaghi sala sèttong Pahlawan Nasional Inḍonèsia.Muhammad Hatta Muarabagja, tempo.co, Profil AR Baswedan, Kakek Anies Baswedan dan Misi Diplomatik ke Mesir Pengakuan Kemerdekaan Indonesia, aksès 20 Ḍèsèmber 2022.

 Oḍi' Anies Baswedan 
Anies Baswedan è ahirraghi è Kuningan, Jâḅâ Bârâ'  è tangghâl 7 Mei 1969. andi' duwâ' trètan kandung, antaranah Ridwan Baswedan bân Abdillah Baswedan. orèngtoanah alakoh dâddi akademisi, Bapa'nah, Rasyid Baswedan aropaaghi mantan dosèn è Fakultas Èkonomi Universitas Islam Inḍonèsia, bân èbu-nah Aliyah Rasyid aropaaghi guru besar è Fakultas Ilmu Sosial dan Èkonomi Universitas Negeri Yogyakarta.Stefani Ira Pratiwi, SINDOnews.com, Profil Aliyah Baswedan, Ibunda Anies yang Dianugerahi Guru Besar Emeritus UNY, aksès 20 Ḍèsèmber 2022.

Anies Baswedan a-nikah klabân Fery Farhati Ganis è tanggâl 11 Mei 1996. bân andi' empa' katoronan (ana'), è antaranah Mutiara Annisa, Mikail Azizi, Kaisar Hakam, dan Ismail Hakim. Anies Baswedan nyambâdâni onjhângan dâri Salman Abdul Aziz (Raja Arab Saudi kapèng pètto') kaangghuy ongghâ hajji pertamanah bân bininah Fery Farhati bân èbu-nah, Aliyah Rasyid è bulân September 2017.tempo.co, Diundang Raja Salman, Anies Baswedan Tunaikan Ibadah Haji, aksès 31 Oktober 2021.

 Sombher